google/wiki40b huggingface dataset:
Øvre Telemarken sorenskriveri

Øvre Telemarken sorenskriveri var et, tidvis to, sorenskriverier i regionen Øvre Telemark (tidligere kalt Øvre Telemarken og Skat(t)landet) i Bratsberg len, senere Bratsberg amt, fra 1500-tallet til moderne tid. Før 1714 var det to sorenskriverier, vestfjelske og østfjelske, selv om tidlige kilder ikke alltid skiller klart mellom dem. Vestfjelske bestod opprinnelig av tinglagene Fyresdal, Lårdal og Vinje. Østfjelske omfattet Tinn, Hjartdal, Seljord og Kviteseid med Nissedal. I 1714 ble østfjelske nedlagt, og Tinn og Hjartdal ble overført til Nedre Telemark sorenskriveri, mens Seljord og Kviteseid med Nissedal ble lagt til Øvre Telemark vestfjelske sorenskriveri. I 1757 ble også Hjartdal overført til Øvre Telemark vestjelske, og embedet ble deretter betegnet kun Øvre Telemarken sorenskriveri.
Østfjelske gjenoppstod i 1832, bestående av tinglagene Hjartdal og Seljord. I 1846 ble også Tinn lagt til østfjelske. Østfjelske ble nedlagt i 1920 under en større reorganisering. Seljord ble da overført til Nedre Telemark sorenskriveri, Hjartdal og Gransherad gikk inn i det nye Heddal sorenskriveri, mens Tinn ble et eget sorenskriveri, Tinn sorenskriveri.
Øvre Telemark vestfjelske sorenskriveri skiftet i 1921 navn til Vest-Telemark sorenskriveri. Dette skiftet i 2002 navn til Vest-Telemark tingrett. Sorenskriverkontoret for Øvre Telemark vestfjelske, senere Vest-Telemark tingrett, har ligget i Kviteseid siden 1723. Sorenskriverembedet i vestfjelske, senere Øvre Telemarken sorenskriveri, gikk i arv i et familiedynasti av embedsmenn i slektene Rafn og Paus i perioden 1668–1774.
Havyard Group

Havyard Ship Technology

Havyard Ship Technology AS, tidligere kjent som Løland Verft AS, Kleven Løland AS og Kværner Kleven Leirvik AS, er et skipsverft i Leirvik i Hyllestad kommune (Sogn og Fjordane). Selskapet ble etablert av Jonas Løland i 1928 under navnet Løland Motorverkstad AS. Verkstedet produserte i begynnelsen maskindeler til vannkraftindustrien, før de på 1930-tallet utvidet med fabrikkmaskiner og kabelbaner. Deres første skip var «Loftesnesferja», som ble bygget i 1938, og som trafikkerte Loftesnessundet i Sogndal med kabeltrekk.
Utover 1950-tallet bygde selskapet fiskebåter til flere redere, og leverte samtidig flere fiskefartøy til både Island og Færøyene. I 1956 ble Fylkesbaatane den største kunden til verkstedet, som mottok en rekke ferger fra Løland. Da grunnleggeren døde i 1960, skiftet selskapet navn fra Løland Motorverkstad til Løland Verft AS med sønnen Magnus Løland som daglig leder. I 1975, samme år som MF «Bjørgvin» ble levert som byggenummer 38, startet byggingen av et nytt skipsverft med overbygd tørrdokk på 130x20 meter og dypvannskai ved innløpet til Bøfjorden. 
På grunn av økonomiske overskridelser med byggingen fikk selskapet økonomiske problemer, og ble følgelig slått konkurs i 1979. Daglig leder Magnus Løland tok deretter kontakt med Kleven Verft, og sammen med Kleven, Løland-familien og Fylkesbaatane stiftet de selskapet Kleven Løland AS, hvor Kleven eide 65% og Fylkesbaatane 25% av selskapet, mens resterende aksjer tilfalt Løland-familien. I 1986 overtok Kleven aksjene til Fylkesbaatane, og i 1990 gikk både Kleven-gruppen og Løland Verft inn i Kværner, og fikk navnet Kværner Kleven Leirvik AS. Da Kværner fikk økonomiske problemer i 1999 ble Leirvik, som et av flere verft, solgt ut av konsernet. Det tidligere Løland Verft ble i 2000 solgt til Per Sæviks Havyard Group i Fosnavåg, og i 2011 endret verftet navn til Havyard Ship Technology AS.
Klostergata 8A (Moss)

Historie om Klostergata

Klostergata var en del av riksvei 1 fra Oslo mot Svinesund fram til 1957. På grunn av riksveien var gaten et viktig handelsområde for reisende og kjøpmenn, men før de fikk komme inn i gaten måtte de innom et konsumpsjonshus for å betale konsumpsjonsskatt. Konsumpsjonshuset ble beslaglagt i 1928 .  
Etter 1882 skiftet gaten navn fra "Radet" til "Klostergaden". Noen år senere ble navnet på gaten fornorsket til "Klostergaten", og i 1907 fikk gaten modernisert navnet til "Klostergata" . På samme tid hadde industrialiseringen begynt å ta form i Norge. Befolkningsveksten førte til en ressurskrise, som gjorde at folk flyttet fra gård til byen for å skaffe seg jobb. Dette kalles for urbanisering. Klasseskillene ble enda tydeligere, og en kunne lett se forskjellen mellom en fabrikkeier og industriarbeider. I tillegg dukket det opp flere håndverkere på grunn av handelspolitikken som Stortinget vedtok i 1850. Dette gjorde at hvem som helst kunne bli en håndverker. Behovet for håndverkere var stort, nettopp fordi arbeidsplassene trengte folk som kunne reparere maskiner i tillegg til at skadene etter brannen var store. Klostergaten ble kalt for en håndverksgate, fordi det bodde så mange håndverkere der. Noen av håndverkene i byen var blant annet slaktermester som G.A Pedersen og Martinius Andresen var. I tillegg var Cellulosen, Peterson et populært arbeidssted for cellulosearbeiderne i gaten.
Fram til bybrannen i 1881 var det et stort antall gårder i Klostergaten. Det foregikk en bybrann i 1858 også, men det var ikke like destruktiv. En av konsekvensene fra bybrannen var innføringen av murtvang, hvor folk ble tvunget til å bygge hus i mur dersom det skulle oppstå en brann igjen. De nye murhusene ble kalt "herskapshus" og var både effektive og eksklusive. Det var fortsatt akseptabelt å bygge trehus utenfor murtvangsområdet, men disse husene var ikke like effektive og eksklusive.  

Byggestil

Klostergata 8A er en funksjonalistisk bygning. Dette er en tydelig funkis-stil, den fremtredende terrakotta-fargen er typisk for tiden, med et forenklet formspråk. Vinduene er horisontale med vindusbånd, og i tillegg har bygningen større funksjonelle vinduer på grunnetasjen. Funksjonen til disse vinduene kan ha vært vindusutstilte varer for salg. På denne tiden var funksjon hovedfokuset, og funkis-stilen er ment til å gjøre livet lettere for damer som husmor, ting skulle være lette og funksjonelle. 
Utenfor murtvangsområdet var det lov å bygge enkle trehus, noe som Klostergata 8A bærer preg av.
St. Johanneslogen Fraternitas til de tvende Fyrtaarn

St. Johanneslogen Fraternitas til de tvende Fyrtaarn er en frimurerlosje i Den Norske Frimurerorden (St. Johannesloge nr. 15) som ble innviet den 3. august 1920 i Arendal.
Dens historie begynner med en Arendal Frimurer broderforening, opprettet den 12. oktober 1895 og underlagt St. Johanneslogen St. Olaus til den hvide Leopard. Den ble opphøyd til selvstendig loge i 1920.
Theritas

Utseende

Middelsstore stjertvinger med to ganske lange stjerter på bakvingene. Vingene er forholdsvis brede. Oversiden er mer eller mindre metallisk blå eller blågrønn med mørke ytterkanter. Undersiden er lyst brunlig med mørkere tverrstriper, eller mørkere brun med metalliske flekker.

Utbredelse

Disse artene lever i Mellom- og Sør-Amerika, fra Mexico i nord til Argentina i sør.
Sugar Shack

«Sugar Shack» er en amerikansk sang, skrevet i 1962 av Keith McCormack og Jimmy Torres. Torres gav sine sangrettigheter til tanten Fay Voss som fødselsdagsgave.
Sangen ble spilt inn i 1963 av Jimmy Gilmer & the Fireballs i Norman Petty Studios i Clovis, New Mexico. Den uvanlige og særegne orgeldelen ble spilt på et Hammond Solovox.

Svensk versjon

Den svenske tittelen er «Vårat fik»

Listeplasseringer

«Sugar Shack» lå på førsteplassen både på Billboard Hot 100-listen (hvor den tilbrakte fem uker fra 12. oktober til 9. november 1963) og på Cashbox-listen (hvor den tilbrakte tre uker fra 19. oktober til 2. november 1963).
«Sugar Shack» har også den utmerkelsen av å være den siste singlen til å ligge på førsteplassen på Billboards R&B-liste, fordi magasinet Billboard ikke publisert noen R&B-liste i fjorden måneder i perioden fra slutten av november 1963 til slutten av januar 1965.
29. november 1963 ble sangen tildelt RIAA-sertifisering for å ha solgt i mer enn én million eksemplarer, noe som gav gullplate-status. Den var årets nummer én-single, ifølge Billboard.
«Sugar Shack» nådde også en 45.-plass i Storbritannia på Record Retailer-listen.

Øvrig

«Sugar Shack» er også navnet på en ny sang, skrevet av Mike Gordon. Den forekom på CD-albumet, Joy (2009), med Phish.
Et juleeventyr

Handling

Museungene vil se på juletreet i stua og leke med julepynten, men da kommer katten.
Norgesmesterskapet i alpint 1979

Norgesmesterskapet i alpint 1979 var det norske mesterskapet i alpin skiidrett. Mesterskapet ble arrangert i Hakadal og Narvik.
TV 2 Sporten

TV 2 Sporten er TV 2s sportsredaksjon. Redaksjonen har omtrentlig 80 medarbeidere, og har sitt hovedsete i Bergen. Redaksjonen er redaksjonelt ansvarlig for fjernsynskanalene TV 2 Sportskanalen og TV 2 Sport Premium, og lager også daglige sportssendinger for TV 2 og TV 2 Nyhetskanalen. Den har også ansvar for en lang rekke ulike direktesendinger både på TV 2 og TV 2 Zebra, dette er i hovedsak programmer knyttet til idrettsarrangementer, med hovedvekt på fotball, håndball, ishockey og sykkel.
TV 2 Sporten driver nettstedene tv2sporten.no og altomfotball.no
Partito Repubblicano Italiano

Partito Repubblicano Italiano («Italias republikanske parti»,  PRI) er et liberalt og antiklerikalt italiensk parti og et av de få partiene som overlevde korrupsjonsskandalene som preget italiensk politikk tidlig på 90-tallet. Partiet har vært med i flere regjeringer etter andre verdenskrig og hadde statsministeren (Giovanno Spadolini) en kort periode fra 1981 til 1982. Partiet anser seg som ideologiske etterkommere av Giuseppe Mazzini og er medlem av  European Liberal Democrat and Reform Party.

Partiets nyere historie

I 1994 mistet PRI de fleste av sine medlemmer i kjølvannet av Tangentopoliskandalen. Det ble også splittet på dette tidspunktet, i det enkelte på sentrum-venstre-siden av partiet brøt ut og dannet Sinistra Repubblica.  Enkelte mer høyreorienterte medlemmer brøt ut og sluttet seg til Forza Italia, 
Ved parlamentsvalget i 1994 ble noen av PRIs medlemmer valgt inn i parlamentet på listen til Alleanza Democratica, mens andre stilte for Patto Segni. 
Fra 1996 til 2001 var PRI en del av sentrum-venstre-koalisjonen L'Ulivo. Ved valget i 1996 fikk partiet valgt inn to deputerte og to senatorer. 
Ved parlamentsvalget i 2001 bestemte partiet seg for å alliere seg med Silvio Berlusconis allianse, Casa delle Libertà og fikk valgt inn en deputert og en senator. To venstreorienterte grupper gikk som en følge av allianseskiftet ut av partiet: Movimento Repubblicani Europei (som senere ble en del av Partito Democratico) og Repubblicani Democratici. 
Ved parlamentsvalget i 2006 fikk partiet valgt to deputerte og en senator. 
Den 18. mars 2007 dannet partiet en føderasjon med partiet Partito Liberale Italiano, under betegnelsen Repubblicani, Liberali, Riformatori og dannet deretter en politisk komponent i deputertkammeret sammen med Giovanni Ricevuto, tidligere medlem av Nuovo Partito Socialista Italiano, som kortvarig hadde vært medlem av Forza Italias gruppe. 
PRI er nå engasjert i et forsøk på å utvide føderasjonen med andre liberale grupper, som de libertarianske Riformatori Liberali og Decidere!. Målet er å danne et nytt og enhetlig liberalt parti.
Motgift (magasin)

Motgift er et informasjonsmagasin utgitt av Norsk narkotikapolitiforening (NNPF). Magasinet utkommer fire ganger i året.
Changdo

Administrativ inndeling

Fylket er delt inn i en ŭp (småby) og 16 og 28 ri (landsby).
Med alle midler (1968)

Handling

Den cowboy-aktige visesheriffen Coogan fra Arizona er vant til å gjøre ting på sin måte. En dag sendes han til New York for å hente farlig forbryter kalt Ringerman. Fangen er imidlertid under medisinsk behandling etter en overdose LSD og Coogan blir derfor nektet å ta ham med seg. Coogan klarer imidlertid å omgås reglene og får Ringerman med seg, men på vei til flyplassen blir han overfalt og fangen rømmer. Coogan får streng beskjed av politiet om å forholde seg rolig, men han tar isteden opp jakten på Ringerman. Jakten på rømlingen bringer Coogan gjennom New Yorks underverden.

Om filmen

Med alle midler ble godt mottatt av kritikerne og har fått så mye som 94 % på Rotten Tomatoes (basert på 17 omtaler). Både Roger Ebert og Leonard Maltin gav den tre av fire stjerner.
VGs anmelder gav den terningkast tre.
Filmen var hovedinspirasjon til TV-serien McCloud med Dennis Weaver.
I Norge ble filmen godkjent for visning i en klippet versjon med 16 års aldersgrense (blodig slagsmål noe kortet ned). I 1974 vurderte de den på nytt og lanserte den uklippet med samme aldersgrense.
Dipelicus triangularis

Utseende

En nokså stor, bred og kraftig, blankt kastanjebrun hornbille. Hannen har et bredt horn i pannen og en liten uthuling på thorax, hunnen mangler disse. Oversiden er fint og spredt punktert.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten lever på Ny-Guinea og noen omkringliggende øyer (Aruøyene, Woodlarkøyene).
Hardingtonar

Hardingtonar er en årlig musikkfestival, som har vært arrangert hver juni siden 1991.
Aubø

Aubø er en øy i Ryfylke. Øyen er en av Sjernarøyane, som hører til Finnøy kommune i Rogaland fylke. 
Bjergøy, Aubø og Kyrkjøy er knyttet sammen med broer/vegfylling (fylkesvei 611).
På Aubø ligger Sjernarøy Oppvekstsenter og en barnehage. Her går elever fra første til syvende klasse. Ungdomselevene må dra til Finnøy for å gå på skole der. Tidligere lå banken på Aubø, men ble nedlagt i 2008. I dag er det bankfilial i butikken på Eriksholmen.
Det brune hus

Dokumentasjonssenteret over nasjonalsosialismen i München

Det brune hus ble skadet i flyangrep i 1945 og revet i 1947. Husets fundament ble imidlertid stående i 60 år, og 6. desember 2005 ble det vedtatt å bygge et dokumentasjonssenter om nasjonalsosialismen på tomten. Grunnsteinnedleggelsen skjedde i 2008. Det var problemer med finansieringen, men i juni 2009 ble byen München, delstaten Bayern og den føderale regjeringen enige om en finansieringavtale. Dokumentasjonssenteret sto ferdig og ble åpnet 30. april 2015.
Vorbid

Vorbid er et progressiv thrash metal band fra Arendal, etablert i 2013.  
Bandet ga ut en selvtitulert EP i 2016, og debutalbumet Mind kom i 2018. Vorbid har opptrådt på blant annet i på Bloodstock Open Air festivalen i Storbritannia (2017) i og Wacken Open Air i Tyskland (2017), verdens største heavy metal musikkfestival.
Liv Stoveland

Biografi

Stoveland tok klassisk utdanning som sopran ved Agder musikkonservatorium, og etterhvert diplom fra Norges musikkhøgskole. Hun har bidratt i en rekke produksjoner innen musikksjangre som opera og kirkemusikk, i tillegg til jazz.
I 2009 utga hun debutalbumet Close your eyes, som inneholder jazzstandarder fra 1933–1963.
Slag (musikk)

Et slag er en tidsangivelse i musikk som oftest tilsvarer en fjerdedelsnote.
Inguri-demningen

Inguri-demningen eller Enguri-demningen er en demning i elven Inguri i Georgia, Kaukasus. Anlegget ligger i den autonome og omstride regionen Abkhasia. Den ble påbegynt i 1961, og ble midlertidig satt i drift i 1978, og endelig fullført i 1987.
Inguridemningen har en total høyde på 272 meter. Den er 750 meter lang, og er den største konstruksjonen i Kaukasus. Den har en kapasitet på 1,1 millioner kubikkmeter vann, og vannkraftverket har en kapasitet på 1 300 MW fordelt på fem generatorer, og en produksjon på 3,8 TWt (terrawattimer), noe som tilsvarer omtrent 46 % av landets totale energiproduksjon per 2007.
Triplognathus

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

Utbredelse

Slekten er utbredt i Australia.
Bygg21

Bygg21 er et samarbeid mellom bygg- og eiendomsnæringen og statlige myndigheter opprettet i 2013. Bygg21 er finansiert av Kommunal- og moderniseringsdepartementet (KMD), over budsjettet til Direktoratet for byggkvalitet (DiBK). Bygg21 har som formål å utløse bygg- og eiendomsnæringens potensial for effektivitet, bærekraft og kvalitet. Bygg21s mandat utformes av KMD.
Deject

Historie

Bandet ble startet i 2002 av vokalist Stephan Lemercier og gitarist Patrick Casper Wivegh. De fikk med seg trommeslager Ronny Haug, og første bandøving var i august 2002. Senere fikk de med seg gitarist nummer to, Rikard Jonsson. I desember var bassisten Thomas Gundersen på plass og bandet var komplett. Demoen As Our Days Come to Pass fikk bra kritikk blant annet i Scream Magazine, men bandet fant ut at de måtte bytte bassist. Etter en utskiftning til fikk de nåværende bassist Arve Barsnes. Bandet gikk igjen i studio, denne gang for å lage EPen Hulen, Bergen, og de byttet ut vokalisten samtidig, og Erik Rasmussen ble med i bandet. Sommeren 2007 forlot Haug bandet av personlige årsaker, og Kristian Valbo erstattet ham. Bandet ga så ut sin andre EP, About To Rot.
Bandet var headliner på Nordic Fest 2005 og har også spilt på Inferno 2008-festivalen i Oslo.
Annin tofu

Annin tofu (kinesisk: 杏仁豆腐, pinyin: Xìngrén dòufu) er en myk og geléaktig dessert laget av aprikoskjerner, agar og sukker. Det er en tradisjonell dessert i Pekingkjøkkenet, det kantonesiske kjøkken, Hongkong-kjøkkenet og det japanske kjøkken.
Rakvere

Historie

Ved byen er det gjort jernalderfunn som kan skrive seg så langt tilbake som 200-tallet e.Kr. En antatt palisade eller treborg på høyden Vallimägi ble byttet ut med en steinborg da danskene inntok den nordlige kystsletten av Estland på 1200-tallet. Stedet er kjent som Tarvanpea fra 1226 og Wesenberg fra 1252. 
I året 1268 kjempet danske og tyske riddere et slag mot lokale fyrster her. Da danskene solgte sitt estiske rike til Den livlandske orden i 1346, ble den sterke steinborgen reist, og fra 1508 ble det også reist et fransiskansk kloster i byen.
Under Livlandskrigen var byen 1558-81 under Russland, deretter under Sverige 1581-1602, og deretter i tre år under Polen-Litauen. Svenskene fikk byen tilbake i 1605 etter at polakkene hadde ødelagt borgen, og byen ble brent ned under den store nordiske krig, i 1703. 
Rakvere ble fra 1800-tallet betjent av den baltiske jernbane.
Ved freden i Nystad ble byen igjen i 1721 russisk, og den forble en del av Russland fram til 1918. I mellomkrigstiden ble det åpnet gymnas, teater og stadion i Rakvere.
Markusflue

Utseende

En stor og kraftig hårmygg (9–14 mm lang). Kroppen og beina er helt svarte. Som hos andre arter i slekten Bibio er forbeina kraftige, og tibia (leggen) er forlenget til en lang pigg ytterst. Vingene hos hannen er glassklare bortsett fra den fremste delen som er mørkere, hos hunnen er de svarte. Hårene på bakkroppen er svarte uten innslag av hvite hår. Larvene er svartgrå med svart hodekapsel.

Levevis

Arten finnes i Norge bare på solvarme steder, for eksempel strandenger og sørvendte skråninger. Lenger sør i Europa er den vanlig også i skog- og veikanter. Larvene, som bruker ett år på utviklingen, lever i bakken der de spiser løvstrø og annet dødt plantemateriale. Dene arten er ikke kjent for å gjøre skade i hagebruket. De voksne myggene flyr et par uker i mai, da hannene svermer særlig rundt frittstående busker og trær. De henger i to til fem meters høyde over bakken, de kraftige bakbeina henger ned under kroppen. De bruker sine store fasettøyne, som dekker hele oversiden av hoden (såkalt holoptiske øyne) til å se etter passerende hunner, som de griper i flukten. Parret parrer seg så på bakken eller sittende i vegetasjonen. Særlig hunnene treffer man ofte på i blomster, der de drikker nektar. Hunnen graver et hull i bakken etter parringen, der hun legger opptil 4000 egg i en klynge før hun dør.

Utbredelse

Arten forekommer over det meste av Europa, men trolig ikke utenfor Europa. Funn fra Kanariøyene blir i dag regnet som en egen art, Bibio elmoi, mens rapporterte funn fra Israel sannsynligvis dreier seg om feilbestemmelser. I Norge forekommer den bare på varme steder. Arten har store bestander på Tjøme og Jomfruland, utover dette er den bare funnet en gang i en sørvendt skråning på Stranda på Sunnmøre. Denne arten vil sannsynligvis bli favorisert av et varmere klima, og det er sannsynlig at den vil bli vanligere og videre utbredt i Norge i framtiden.
Maskulinitet

Maskuline kjønnsroller

Maskulinitet er et mål på i hvilken grad en kjønnsrolle utfylles av menn. Trekk som ofte blir forbundet med maskulinitet, har sine røtter i nedarvede anlegg, men blir støttet, påvirket og ofte forsterket av strukturer i kulturen, samfunnet eller en sosial gruppe. Mens maskulinitet kan bety forskjellige ting i forskjellige kulturer, har den svært sammenfallende aspekter i sin definisjon på tvers av kulturer. Det mest åpenbare eksemplet på dette er tanken om at mannens maskulinitet blir mindre hvis han oppfører seg «kvinnelig». Noen ganger benytter fagfolk innen kjønnsforskning uttrykket «hegemonisk maskulinitet» for å skille den mest dominerende formen for maskulinitet fra andre varianter. På midten av 1900-tallet kunne for eksempel John Wayne stå for en type maskulinitet, mens Albert Einstein godt kunne bli oppfattet som maskulin, om ikke på en hegemonisk måte.
Strengesveiv

En strengesveiv er et hjelpemiddel for å bytte strenger på strengeinstrumenter som gitar, banjo, ukulele og så videre. Ved strengeskifte skal hver stemmeskrue vris svært mange ganger, fordi de inneholder tannhjulsmekanikk som gjør at akslingen strengen er festet i gjør en betraktelg mindre vridning enn knotten man vrir. Konstruksjonen med tannhjul er er nødvendig siden det er ørsmå forskjeller i strengens spenning som forandrer tonen. En strengesveiv vil så lette arbeidet med det høye antall runder stemmeskruene skal vris.
Strengesveiv benyttes ikke ved stemming.

Regnestykke

Dersom stemmeskruene har et forholdstall (ratio) á 18:1, betyr det at knotten på stemmeskruene må vris 18 hele ganger for at akslingen strengen festes i skal gå rundt 1 hel gang. Håndleddet og stemmeskruene tillater bare en halv vridning av knotten før man må bytte grep, og én hel runde blir derfor 2 vridninger (18x2=36). En streng skal så rundt akslingen 3-4 ganger (36x4=144), og dette skal kanskje gjentas for 6 strenger (144x6=864).
Antallet bevegelser á 864 må dobles hvis man skal ta et strengesett både av og på, altså 1 728 vridninger. En strengesveiv kan da være hendig.
Både manuelle og elektriske strengesveiver er tilgjengelig.
Jambhala

Utseende

En liten (4,7 - 5,3 millimeter), ganske bred, rødgul bladbille med svarte flekker, kroppen kledt med tynne pigger. Arten skiller seg fra de aller fleste andre Hispini ved sin kroppsform og farge. Antennene er tynne, omtrent så lange som kroppen, og består av 11 ledd. Pronotum har tre lange pigger på hver side. Dekkvingene er utvidete bakover med ca. 10 spisse pigger langs ytterkanten, bare ca. 8 pigger på ryggen, disse er omgitt av en svart flekk og 10-14 punktrader av grove punkter. Ulikt de fleste andre beslektede arter er deler av dekkvingene uten pigger.

Levevis

Både larver og voksne lever på planter og eter fra dem. Denne artens vertsplanter er ukjente.

Utbredelse

Arten er bare kjent fra Nepal og Bhutan.
Boško Gjurovski

Landslaget

Boško Gjurovski spilte 11 landskamper for Jugoslavias herrelandslag og Makedonias herrelandslag.